PATVIRTINTA

 Raguvos gimnazijos direktoriaus

 2020-09- įsk. Nr. V1-

PANEVĖŽIO RAJONO RAGUVOS GIMNAZIJA

NEFORMALIOJO VAIKŲ ŠVIETIMO ORGANIZAVIMO TVARKOS APRAŠAS

TVARKA SKIRTA

Raguvos gimnazijos mokytojams, neformaliojo švietimo organizavimo vadovams

**I. BENDROSIOS NUOSTATOS**

1. Neformalusis vaikų švietimas gimnazijoje įgyvendinamas pagal neformaliojo vaikų švietimo koncepciją, patvirtintą Lietuvos respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 (Lietuvos Respublikos švietimo ir mokslo ministro 2012 m. kovo 29 d. įsakymo Nr. V-554 redakcija).

2.   **Neformalusis vaikų švietimas**  – organizuojama ir mokinio krepšelio lėšomis finansuojama neformaliojo vaikų švietimo veikla, skirta mokinių, pasirinkusių meninę, sportinę, technologinę, sveikatinimo ar panašią veiklą, asmeninėms, socialinėms edukacinėms, profesinėms kompetenci-joms ugdyti.

3.    **Neformaliojo  vaikų  švietimo  paskirtis**  – tenkinti  mokinių  pažinimo,  lavinimosi  ir savi-raiškos poreikius, padėti jiems tapti aktyviais visuomenės nariais; tai svarbi viso ugdymo proceso grandis, padedanti moksleiviui įgyti asmenybinę ir sociokultūrinę brandą. Neformalusis švietimas padeda mokiniui plėtoti savo kūrybines galias, ugdo kultūrinę, tautinę ir  pilietinę savimonę, išryš-kina polinkius, žadina jo aktyvumą, savarankiškumą, atskleidžia įvairius gebėjimus, moko bendrau-ti, sudaro sąlygas džiaugtis savo pasiekimais. Mokinio dalyvavimas neformaliojo švietimo veikloje suteikia pasitikėjimo savo jėgomis, kas labai reikalinga įsisavinant įvairių mokomųjų dalykų žinias. Aktyvus dalyvavimas neformaliame mokyklos gyvenime ugdo mokinio pasididžiavimą savo moky-mo įstaiga, bendruomeniškumo jausmą.

**II. NEFORMALIOJO VAIKŲ ŠVIETIMO TIKSLAI IR UŽDAVINIAI**

4. **Neformaliojo vaikų švietimo tikslas** yra per kompetencijų ugdymą formuoti asmenį, sugebantį

tapti aktyviu visuomenės nariu, sėkmingai veikti visuomenėje, padėti tenkinti pažinimo, lavinimosi ir saviraiškos poreikius.

5. **Neformaliojo vaikų švietimo uždaviniai:**

* 1. ugdyti ir plėtoti vaikų kompetencijas per saviraiškos poreikio tenkinimą;
	2. ugdyti pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdų įvairovę;
	3. lavinti gebėjimą kritiškai mąstyti, rinktis ir orientuotis dinamiškoje visuomenėje;
	4. spręsti socialinės integracijos problemas: mažiau galimybių turinčių (esančių iš kultūriškai, geografiškai, socialiai - ekonomiškai nepalankios aplinkos ar turinčių specialiųjų poreikių), ypatingų poreikių (itin gabių ir talentingų) vaikų, iškritusių iš švietimo sistemos  integravimas į visuomeninį gyvenimą, socialinių problemų sprendimas;
	5. padėti spręsti  integravimosi į darbo rinką problemas.

**III. NEFORMALIOJO VAIKŲ ŠVIETIMO ORGANIZAVIMO KRITERIJAI**

6. Gimnazijos neformaliojo švietimo valandų skyrimo prioritetas – meninis, sportinis, techninis

ugdymas. Skirstant neformaliojo švietimo valandas atsižvelgiama į šiuos kriterijus:

* 1. Gimnazistų poreikius ir polinkius;
	2. Veiklos tęstinumą;
	3. Praėjusių mokslo metų darbo efektyvumą, pasiektus rezultatus;
	4. Pedagogų gebėjimą organizuoti tokios krypties kokybišką neformaliąją veiklą;
	5. Indėlį į mokyklos įvaizdžio kūrimą;
	6. Bendrojo lavinimo mokyklų bendrųjų ugdymo planų reikalavimus;
	7. Gimnazijos ugdymo planą, skiriamų valandų skaičių;
	8. Mokinio krepšeliui skirtas lėšas;
	9. Gimnazijos tikslus ir uždavinius.
1. Neformaliojo vaikų švietimo grupės sudaromos klasių koncentrais arba iš įvairių klasių.

**IV. NEFORMALIOJO VAIKŲ ŠVIETIMO ORGANIZAVIMAS**

8. Neformaliojo švietimo valandų skaičių gimnazijoje apsprendžia klasių komplektų skaičius, steigėjo nustatytos sąlygos ir reikalavimai, turimos krepšelio lėšos, neformaliojo švietimo organizavimo gimnazijoje tradicijos ir tikslingumas, gimnazistų poreikiai, gimnazijos galimybės ( specialistai, patalpos, materialinė bazė).

9. Mokslo metų pabaigoje (balandžio mėn.) mokytojai ir neformaliojo švietimo vadovai teikia siūlymus kitiems mokslo metams su trumpu veiklos aprašymu (anotacija), būrelio tikslais, uždaviniais, siekiamu rezultatu.

10. Baigiantis mokslo metams (gegužės mėn.) apie planuojamus neformaliojo švietimo užsiėmimus informuojami mokiniai.

11. Sudaromi preliminarūs sąrašai (mokiniai užsirašo patys). Apibendrinant duomenis nustatoma, kiek mokinių ir kokioje veikloje pageidautų dalyvauti.

12. Į pedagogų siūlymus bei mokinių poreikius atsižvelgiama sudarant ugdymo plano projektą, kuris suderinus pateikiamas iki rugpjūčio 31 d.

13. Neformaliojo švietimo programas vadovai teikia klasių veiklos kuratorei iki rugpjūčio 25 d.; neformaliojo švietimo programas tvirtina gimnazijos direktorius.

14. Neformaliojo švietimo valandos gali būti skiriamos gabių ir talentingų vaikų ugdymui.

15. Neformaliojo švietimo valandų negalima skirti pasirenkamiesiems dalykams, pagilinto dalykų mokymo programoms.

16. Neformaliojo švietimo būrelio sąraše turi būti ne mažiau kaip 8 mokiniai, išskyrus būrelius spec. poreikių (turinčių mokymosi sunkumų ir gabių bei talentingų) mokinių švietimui, kuriuose turi būti ne mažiau 6 mokinių.

17. Mokinių sudėtis neformaliojo švietimo būrelyje per mokslo metus gali keistis, ugdytiniai gali pereiti į kitą būrelį arba nustoti jį lankyti.

18. Neformaliojo švietimo būrelio vadovai užsiėmimų grafiką sudaro atsižvelgdami į pamokų tvarka-raštį, gimnazistų pageidavimus, pavėžėjimo galimybes.

19. Neformalusis švietimas fiksuojamas elektroniniame dienyne, laikantis visų dienyno pildymo reikalavimų.

20. Dienynų priežiūrą vykdo ir neformaliojo švietimo užsiėmimus stebi ir vertina klasių veiklos kuratorė, gimnazijos vadovai.

21. Neformaliojo švietimo užsiėmimų tvarkaraštį sudaro klasių veiklos kuratorė, atsižvelgdama į būrelių vadovų siūlymus ir pamokų tvarkaraštį.

22. Neformaliojo švietimo užsiėmimų tvarkaraštis tvirtinamas gimnazijos direktoriaus įsakymu.

23. Neformaliojo švietimo būrelio vadovas užtikrina gimnazistų saugumą užsiėmimų metu.

24. Neformalaus vaikų švietimo programos mokinių atostogų metu vykdomos atsižvelgiant į gautą programų finansavimą.

**V. NEFORMALIOJO VAIKŲ ŠVIETIMO ORGANIZAVIMO DOKUMENTAI IR JŲ PRIEŽIŪRA**

25. Programą sudaro šios dalys (priedai Nr.1, Nr.2):

25.1.   Bendrosios nuostatos. Jose pateikiama informacija apie švietimo teikėją (pavadinimas, teisinė forma, buveinės adresas, grupė ir tipas (jei švietimo teikėjas mokykla) (jei švietimo teikėjas - laisvasis mokytojas – jo vardas, pavardė), programos rengėjai (vardas, pavardė, kvalifikacija), programos pavadinimas, trukmė, apimtis, neformaliojo švietimo programos dalyvių amžius.

25.2. Tikslas ir uždaviniai. Nurodoma aiškus tikslas, konkretūs įgyvendinami uždaviniai, atitinkantys neformaliojo švietimo programos dalyvių amžių ir jų poreikius. Nurodoma, kokios bus ugdomos kompetencijos.

25.3.  Turinys, metodai ir priemonės. Aprašomas neformaliojo švietimo programos turinys, metodai, priemonės, įranga, padedantys siekti išsikelto tikslo ir uždavinių, ugdyti kompetencijas. Formalųjį švietimą papildančio ugdymo programose aprašomas programos suderinamumas su formaliojo švietimo programa ar jos moduliais.

25.4. Pasiekimų vertinimas. Šioje dalyje aprašoma neformaliojo švietimo programos dalyvių pasiekimų vertinimas (įsivertinimas), metodai, dažnumas.

25**.5.** Laukiami rezultatai (esminiai gebėjimai, žinios, supratimas bei nuostatos, kurias bus įgiję moki-niai arba sėkmės kriterijai).

25.6. Literatūra.

25.7. Programos pabaigoje būrelio vadovas parašo bendrą valandų skaičių skirtą veiklai per metus ir pasirašo programos pabaigoje ir tituliniame lape.

**VI. ATSISKAITYMAS UŽ NEFORMALIOJO VAIKŲ ŠVIETIMO VEIKLĄ**

26. Neformaliojo švietimo vadovai pasiekimus parodo organizuodami parodas, koncertus, dalyvaudami įvairiuose mokyklos, rajono, respublikiniuose renginiuose, šventėse, varžybose, konkursuose.

27. Už aktyvią veiklą mokiniai skatinami gimnazijos padėkos raštais.

28. Mokslo metų pabaigoje neformaliojo švietimo vadovas pateikia ataskaitą apie būrelio veiklą klasių veiklos kuratorei (priedas Nr. 3).

 Priedas Nr.1

NEFORMALIOJO VAIKŲ ŠVIETIMO PROGRAMA

**Panevėžio r. Raguvos gimnazija**

Laisvės g., 24 , Raguva,

Panevėžio r. LT - 38155

Programos rengėjas

(vardas, pavardė, kvalifikacija)

Programos pavadinimas

Programos trukmė – 1 metai (mokslo metai, pvz., 2020-2021 m.m.)

Apimtis - (val.sk.)

Neformaliojo švietimo programos dalyvių amžius

Priedas Nr. 2

Tikslas (aiškus)

Uždaviniai (nurodomi konkretūs įgyvendinami uždaviniai, atitinkantys neformaliojo švietimo programos dalyvių amžių ir jų poreikius)

Ugdomos kompetencijos (pvz., – asmeninė (savęs pažinimas ir suvokimas, gebėjimas save pristatyti, savęs vertinimas, savianalizės įgūdžiai, pasitikėjimas savimi, atsakomybė už savo veiksmus); edukacinė kompetencija, socialinė kompetencija)

Programos turinys

|  |  |  |  |  |  |
| --- | --- | --- | --- | --- | --- |
| **Eil.** **Nr.**  | **Veikla** | **Val. sk.** | **Metodai** | **Reikalingos priemonės** | **Pastabos** |
|  |  |  |  |  |  |

Pasiekimų vertinimas (įsivertinimas) (pvz. paskatinimas žodžiu, darbo trūkumų nurodymas, analizė ir t.t.)

Laukiami rezultatai

Literatūra

**Pastaba:** Mokinių pasiekimų ir programos įgyvendinimo ataskaita ruošiama mokslo metų pabaigoje ir pridedama prie programos.

Priedas Nr. 3

**ATASKAITA APIE NEFORMALAUS ŠVIETIMO PROGRAMĄ ,, ....“**

Vadovo pavardė, vardas

Įgyvendintos veiklos

Programos viešinimas (kur, kada buvo skleidžiama informacija)

Sunkumai įgyvendinant programą (kas trukdė)